อนุทิน ยัน สธ.การ์ดไม่ได้ตก มั่นใจ ไทยไม่เกิดแพร่ระบาดลูกที่สอง 
อนุทิน รองนายกฯ และ รมว สธ.ยัน สธ.การ์ดไม่ได้ตก พร้อมเต็มที่สู้โควิด-19 มั่นใจไทยไม่เกิดแพร่ระบาดลูกที่สอง ยกย่องพี่น้อง อสม.ทั่วประเทศ สัญญาเสนอแน่ ค่าป่วยการ เพื่อเป็นการตอบแทนวันที่ 28 พ.ค. นายอนุทิน ชาญวีรกูล รองนายกรัฐมนตรี และ รมว.สธ. กราบเรียนว่า จากการที่สถานการณ์โควิด-19 แพร่ระบาด เริ่มต้นจาก รัฐบาลประกาศให้ใช้ พ.ร.บ.โรคติดต่อร้ายแรง และออกมาตรการคัดกรองต่างๆ หยุดนักท่องเที่ยวเดินทางเข้าประเทศไทย เพื่อหยุดการแพร่เชื้อจากต่างประเทศเข้ามา เห็นได้ว่า การติดเชื้อโควิด-19 ในประเทศไทยไม่มีแล้ว ปัจจุบันจะเห็นว่า มีแต่คนไทยที่เดินทางเข้ามาจากต่างประเทศเท่านั้นที่ติดเชื้อ ซึ่งก็จะเจอกับมาตรการกักตัว 14 วัน วันนี้ความพร้อมของสาธารณสุข มีความพร้อมมาก ทุก รพ.ในประเทศไทย มีเครื่องมือ อุปกรณ์ ห้องตรวจเชื้อต่างๆ พร้อมเต็มที่ แล้วตอนนี้มีคนไทยที่เข้ามาในประเทศไม่ใช่ช่องทางปกติ ตามพื้นที่ต่างๆ เมื่อเราทราบ เราก็ต้องใช้สถานที่กักกันเขา แล้วไปตั้ง รพ.สนามเลย เราสามารถตั้ง รพ.สนามใน 24 ชม. ซึ่ง รพ.สนาม ก็สามารถใช้ได้ ในการใช้รักษาประชาชนหรือคนต่างด้าวที่แอบหนีเข้าประเทศไทยมา แต่ผมคิดว่า มันไม่เกิดหรอกครับ การระบาดระยะ 2 คลื่นลูกที่สองในประเทศไทย แต่ถ้าเกิดขึ้นจริงๆ ขอประกาศว่า กระทรวงสาธารณสุข ก็มีความพร้อมเต็มที่ในการรับมืออย่างเต็มที่นายอนุทิน กล่าวต่อว่า ถึงเวลาแล้วครับที่เราจะดูแลพี่น้องอาสาสมัครสาธารณสุข อสม. เราเสนอ แน่ ที่เรียก ค่าป่วยการ ยืนยัน กระทรวง สธ.วันนี้ ไม่ได้การ์ดตกเลยครับ ศัตรูเรา คือ โควิด-19 แต่เราจะน็อกเอาต์เขาให้ได้(โควิด-19) ประเทศไทยเราเหลืออย่างเดียวแล้วครับ คือ ต้องมีวัคซีน ถ้าเราทำได้เราจะเป็นแชมป์ด้านสาธารณสุขได้อย่างแท้จริง เงินงบประมาณเงินกู้ 45000 ล้าน จะถูกใช้อย่างคุ้มค่าที่สุด ทุกบาททุกสตางค์ ประเทศไทย เราจะไม่มีวันนั้น วันที่ แพทย์จะต้องเลือกใครอยู่ใครตาย เหมือนกับประเทศมหาอำนาจบางประเทศที่ผมอ่านข่าวรองนายกฯและรมว.สธ.กล่าวอีกว่า ประเทศไทยเป็นประเทศแรกที่ประกาศว่า พบผู้ป่วยนอกประเทศจีนรายแรก ซึ่งเป็นนักท่องเที่ยว และหลังจากนั้นมีผู้ป่วยเพิ่มมากขึ้นเรื่อยๆ ส่วนใหญ่เป็นนักท่องเที่ยว โดยกระทรวงสาธารณสุข ทำการรักษานักท่องเที่ยวเหล่านั้นจนหายครบทุกคน สามารถเดินทางกลับประเทศได้ สิ่งที่ทำไปนี้เป็นประโยชน์มหาศาลต่อประเทศไทย โดยประเทศจีน มีความซาบซึ้งและชื่นชมไทยในการดูแลคนของเขาเป็นอย่างดี หลังจากนั้นเราได้รับการสนับสนุนทั้งเวชภัณฑ์ ยา ข้อมูล เทคโนโลยีต่างๆ จากประเทศจีนโดยตลอดจนถึงปัจจุบันนี้.ส่วนการปล่อยให้มีกิจกรรมเสี่ยง เช่น สนามมวย การเปิดร้านอาหาร เปิดผับบาร์ ขอชี้แจงว่า รัฐบาลออกมาตรการแล้ว อาจจะมีการหลุดบ้าง แต่ที่สำคัญ คือ เมื่อหลุดแล้วต้องสามารถสอบสวนโรคและนำทุกคนมารักษา เช่น ที่สนามมวย ทุกคนได้รับการรักษาและขยายผลไม่มีขาดตกแม้แต่คนเดียว ส่วนใหญ่กลับบ้านได้หมดแล้ว มีบางคนที่อายุมากไม่เกิน 2 ถึง 3 ราย สูงอายุ มีโรคแทรกซ้อนอื่นๆ ทำให้มีอาการหนักและต้องเสียชีวิตไป แต่สถิติการรักษาพยาบาลสถิติของกระทรวงสาธารณสุข การรักษาโดยบุคลากรทางการแพทย์ยังอยู่ในมาตรฐานที่องค์การอนามัยโลกกำหนดไว้ รมว.สธ. กล่าว
อนุทิน รองนายกฯ และ รมว สธ.ยัน สธ.การ์ดไม่ได้ตก พร้อมเต็มที่สู้โควิด-19 มั่นใจไทยไม่เกิดแพร่ระบาดลูกที่สอง ยกย่องพี่น้อง อสม.ทั่วประเทศ สัญญาเสนอแน่ ค่าป่วยการ เพื่อเป็นการตอบแทน 
อภิปราย พ.ร.ก. เงินกู้,พ.ร.ก. เงินกู้,เงินกู้ 1.9 ล้านล้าน,ประชุมสภาผู้แทนราษฎร,ประชุมสภา,โควิด-19,อนุทิน ชาญวีรกูล,ข่าวทั่วไป